## L'Hemisfèric oferix un nou cicle del planetari en directe ‘Les nocturnes d'hivern’

*** Les sessions se celebraran els dissabtes a les 20.00 hores del 13 de gener al 9 de març**

L'Hemisfèric oferix un nou cicle del planetari en directe 'Les nocturnes d'hivern' que se celebrarà tots els dissabtes a les 20.00 hores del 13 de gener al 9 de març. Les sessions, que combinen música amb astronomia i històries mitològiques, mostren al públic com és el cel estrelat en l'estació freda i es realitzen en col·laboració amb l'Associació Valenciana d'Astronomia (AVA).

Guiats per la narració en directe del planetarista, el públic visita llocs fascinants del cel hivernal com la constel·lació d'Orió i el seu famós guerrer en què es poden admirar algunes de les nebuloses més brillants del firmament nocturn. També podrà conéixer com evolucionen les estreles així com l'existència de planetes estranys que es creien impossibles fins fa relativament poc. La duració de cada sessió és d'uns 50 minuts i està recomanada per a públic general a partir de 10 anys.

Fecha: 08/01/2024